اه اعوذ بالله السميع العليم من الشيطان الرجيم بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد. وعلى اله وصحبه ومن تبعهم باحسان الى يوم الدين وبعد
يعني اهلا وسهلا ومرحبا باخواني واحبابي واهلي وسندي وضهري واللي رافعين راسي في كل حتة ربنا يا رب يجزيكم خير انتم مش متخيلين اصلا الواحد الاسبوع اللي فات ده الاربع اللي فات لحد النهاردة انتم مش متخيلين كمية الفرحة اللي الواحد فيها بصراحة
في بعض الاوقات الواحد بتنتبه كده لحظات ايه من ان الدنيا بتضلم؟ ولكن سبحان الله الواحد فعلا قوي دايما باخوانه. بعد فضل الله عز وجل عليه آآ سبحان الله بنعمل الحملة بتاعة المصاحف لاخوانا في غينيا
وانا آآ يعني سبحان الله تصوراتي هنجمع الفين تلت تلاف مصحف. فانا حطيت عشر تلاف مصحف بحيس الناس كلها تتحرك واشاء الله سبحانه وتعالى بفضله اولا. ثم بكم نصل بفضل الله لستة وعشرين الف مصحف. اللهم لك الحمد يعني. فهذا من فضل الله علينا. ولا تزال المصاحف يعني تأتي
من كل مكان انا جالي تلت اربع اتصالات كده من السعودية ناس حبايبنا هناك استاز خيري هيتحول من السعودية لغينيا. الناس اللي كلمتني انا بس بعيد عن الناس المسئولة معنا في في الحملة. اللي يكلمني بس من السعودية وهيتم
لتحويل مصاحف شاحن مصاحف من السعودية لغينيا مباشرة قرابة عشرين الف مصحف. احنا دخلنا لستة واربعين الف مصحف رايحين في البلد المباركة دي وهذا من فضل الله وده يعلمنا دايما ان الخير هيفضل موجود
الخير هيفضل موجود. بس محتاجين بس اللي يزق. يعني اسأل الله سبحانه وتعالى انه يستعملنا دايما كده لدينه ولطاعته عبادته ويستعملها دايما للدعوة ويستعملها دايما كده فيما يحب ويرضى. آآ ان شاء الله يعني باذن الله احنا بعد ما كنا متصورين هنشحن صغير يعني والله
والله يا اخوانا والله يعني انا بتكلم عن مصاحف انا لسه ما اتكلمتش على يعني قلت لكم احنا محتاجين مصاحف وكنا محتاجين جزء عم ومحتاجين جزء تبارك جزء قد سمع التلات اجزاء بتوع قد سمع العشر الاخير. والله يا اخوانا انا بتكلم مع حد حبيبي يعني صاحب مطبعة فبيقول لي يعني انت عايز كام؟ قلت له
انا عايز مصاحف كتير وجزء عامة عش الاخير. قال لي عايز كم يعني في جزء عمل العشر الاخير؟ انا عندي منه. قلت له يا اخي انا عايز خمسين الف مليار وخمسين الف من هنا
قال لي بفضل الله الميت الف نسخة موجودة. والله العزيم الميت الف موجودين. خمسين من ده خمسين الف من هنا خمسين الف من هنا فالواحد فعلا سعيد يعني يعني اللهم لك الحمد اللهم لك الحمد. يعني الناس فيها خير
والامة لسة بخير الامة بتتعب شوية بتريح شوية. بس هترجع تقوم تاني. ان شاء الله باذن الله تبارك وتعالى اه كلامنا النهاردة ان شاء الله عن اه شخصيات الناس بعد البلاء
شخصيات الناس بعد البلاء ويا ترى انت هتبقى اي شخصية من الشخصيتين يمكن الفترة الاخيرة ارتباط الواحد بالقرآن شوية. يعني اسأل الله ان يبارك لنا في هذه العلاقة بتفتح لنا معاني مهمة جدا. عن وصف هذه المعاني
ان الناس بعد البلاء انواع واصناف الصنف الاول هو الصنف اللي بيتملكه اليأس والضعف والهوان والذلة والصغار الدنيا بتسود قدامه تماما وهذا الانسان اللي تملكه اليأس والاحباط والقنوط تلاقي الشخصية دي سوداوية دائما. لا تسعى دائما لحل
اصابها العجز والخور. لا تتحرك ابدا. ما هي يائسة وفي طائفة تانية البلاء بيزيدها قوة. وبيزيدها الصلابة. وبتفكر دايما مع البلاء عقلية مش عقلية اليأس اللي معصوم في الاول. بتفكر دايما في وقت البلاء بعقلية الحل
ودول قسمين بتوع الناس دايما مع البلاء. شخصية شخصية اللي بنسميها عقلية اليأس سيطرت عليها والشخصية التانية هي الشخصية اللي دايما بنتكلم عنها اللي هي شخصية ايجاد الحل. ايجاد البديل
الله سبحانه وتعالى ذكر لنا النماذج دي في ايات كتير جدا. انا هكتفي النهاردة بتلات نماذج ونتكلم على الشخصية الاولانية شخصية اليأس بيوصلها للمرحلة دي وليه بتتعامل مع المواقف والاحداث بهذه الصورة
والدرس الجاي اذا ربنا عز وجل احيانا نتكلم على الشخصية اللي بتقدر تتعامل مع البلاء بنموذج الحل وشخصية الحل وعقلية الحل الله سبحانه وتعالى ذكر لنا البلاء والهوان والذل اللي نزل على بني اسرائيل. الم تر الى الملأ من بني اسرائيل من بعد موسى
اذ قالوا لنبي لهم ها ابعث لنا ملكا نقاتل في سبيل الله قال هل عسيت ان كتب عليكم القتال الا تقاتلوا قالوا وما لنا الا نقاتل في سبيل الله وقد اخرجنا من
يا رينا وايه؟ وابنائنا احنا العدو تسلط علينا. وقتلنا قتل ابنائنا واخرجنا من ديارنا. واتبهدلنا اخر بهدلة احنا محتاجين حد يعني الانموذج ده يا اخوانا هو انموذج الشاب المسلم اللي موجود حاليا دلوقتي بينا. اللي بينظر
النهاردة في بورما او لافريقيا الوسطى. او بينظر لليهود واحتلالهم للمسجد الاقصى ولبلاد فلسطين. ده انموذج المسلم اللي النهاردة للاسف يرى تغييب شريعة الله سبحانه وتعالى من من الكون. يرى النهاردة ان اهل الباطل بيفردوا الباطل بتاعهم
على اهل الحق يرس ضعاف المؤمنين المسلمين. هذا الانسان اللي بتجي له لحظات كده احنا عايزين نغير بقى ولكن لازم نفهم ان التغيير ده له سنن كما سيأتي الان في اسباب اليأس. له سنن
على رأس هذه السنن ان انت في مرحلة البلاء وجات لك الهمة وبتقول انا عايز بقى اخرج من البلاء اللي انا فيه. اختك سنها لتلاتين وخمسة وتلاتين وستة وتلاتين سنة. ولسه ما تزوجتش. هنا على طول بتصاب بحالة من اليأس
الشاب اللي في يوم من الايام بدأ يشتغل وبدأ يجرب مرة واتنين وتلاتة ويعمل مشروع واتنين وتلاتة وفي كل مرة يخسر الزوجة اللي بتمر ببلاءات ومحن كتير جدا مع زوجها. دي بلاءات بتصيبنا كلنا. في عقلية بتصاب باليأس اصل هي مش
فاهمة قوانين ربنا. بنو اسرائيل علشان نغير من حالنا. احنا لازم نمر بشوية سنن لله عز وجل. على رأس هذه السنة ان لابد يكون في اختبار وابتلاء وامتحان لهذه الامة حتى يخرج منها الرجال. فابتلاهم الله عز وجل او
اولا ببعثة طالوت لهم ملكة فتخلف اقوام ولما كتب عليهم القتال تخلف اقوام ولما مروا على النهر ان الله مبتليكم بايه؟ يبقى علشان يكون في تغيير حقيقي للام لازم يكون في ابتلاء ومحن. الابتلاء ده ممكن الامة تتصفى فيه مجموعة ورا مجموعة مجموعة
ورا مجموعة حتى يبقى الخلص من هذه الامة وهذا ايضا من البلاء لهذه الامة. هذا من البلاء لهؤلاء الخلص. ان احنا كما يقول اهل العلم دخلوا النهج وهم وعشرون الفا اول ما وصلوا عند النهر بقوا مية وعشرين الف
وما جاوز النهر بعد هذا البلاء الا قليل. القليل ده بقى في ظننا ان هم دول الخلص ولكن سبحان الله هؤلاء بمجرد ما تجاوزوا النهر كان لازم يبقى فيه امتحان جديد. الامتحان الجديد ده بقى احنا
اعصمة ممكن نقف قدام القوة العظمى دي قدام جالوت وجنوده فساعتها لازم يكون فيه اختبار نهائي. ما بين الناس اللي عندها عقلية اليأس والاحباط امام المشكلات والازمات اللي تمر بها وبين عقلية ايجاد الحل والاعتماد على الله في وقت الازمة. اما الشخصية الاولى الضعيفة اول ما شافت جالوت
جنودك اول كلمة قالوها قالوا ايه؟ لا طاقة لنا اليوم بجالوت وجنوده. خلاص خربت. دي الشخصية اللي دايما مصابة باليأس وقت ما بتعمل ذنب والذنب استحكم آآ استحكم عليها وتحكم فيها فهي تقول خلاص انا
كده مذنبة وكده كده بعمل معاصي. فهي كده كده خربانة فيأس زي الشاب اللي مشى في مشروع واتنين وتلاتة ويأس. هي دي الشخصية الاولانية اللي ربنا ذكرها لنا بعد البلاء. لا طاقة لنا اليوم
في جالوتا وجنوده. واقع في في محنة كبيرة جدا. خلاص اليأس. الاحباط القنوت انما العقلية التانية هي عقلية الحل. العقلية اللي فاهمة سنن ربنا سبحانه وتعالى في الكون. العقلية اللي فاهمة
مين ربنا اللي ماشي على الكل؟ شف في الوقت اللي ربنا يقول لك ان بعد اي بلاء لازم تطلع لنا الصفة دي من في بعض الناس لا طاقة لنا اليوم بجلوطه وجنوده ربنا قال لنا الصفة التانية في الناس الاخرين قال الله سبحانه قال الذين يظنون انهم ملاقوا الله ها
كم من فئة قليلة غلبت فئة كثيرة بايه؟ باذن الله ادي الصفتين وادي النوعين من الناس بعد اي بلاء واي محنة. صنف اللي بيتملكه اليأس شخصية اليأس الشخصية التانية شخصية الحل. خرج موسى عليه الصلاة والسلام من مصر ودي الصورة التانية يا اخواننا
اول ما خرج من مصر يا حامد والحمد لله بعدما نجاهم الله من فرعون ومن جند فرعون. ووصلوا بفضل الله خلاص على مشارف بلاد الشام على مشارف الارض المقدسة سيدنا موسى عليه الصلاة والسلام يقول لهم ايه؟ يا قومي ادخلوا الارض المقدسة التي كتب الله لكم
ولا ترتدوا على اه اول حاجة قصاد هذا البلاء الارض المقدسة الان فيها الجبارين وقت البلاء الناس لازم تنقسم. بسرعة انقسموا. قال قالوا ان فيها قوما الجبارين ما نقدرش نخش اصل فيها قوم جبارين. احنا لا طاقة لنا اليوم بالجبارين. بس هي نفس الكلمة
ويقولوا له اذهب انت وربك فقاتلة انا ها هنا قاعدون. احنا ما نقدرش ما نقدرش نحارب دول. ادي الشخصية اللي بيتملكها اليأس عند ضعف الامكانات. والشخصية التانية الشخصية التانية اللي في عز الازمة تلاقيه راجل. وبيفكر ازاي الازمة دي
هل سبحان الله شوفوا القوة يا اخوانا قال رجلان من الذين يخافون انعم الله عليهما ها ادخلوا عليهم الباب فاذا دخلتموه فانكم غالبون. وعلى الله فتوكلوا ان كنتم مؤمنين. ادي العقليتين. العقلية اللي قدام البلاء
والعقلية التانية اللي قدام البلاء بتزداد قوة وثبات. احنا مش ضعاف. اللي قدام البلاء تلاقيه صامد واللي قدام البلاء تلاقيه يقع. يمكن علماء النفس بيشبهوها دايما ان الناس في وقت البلاء بيكونوا تلات صور. وانا اظن ان هم الصورتين اتنين
يقول لك مسال للمية اللي اشتدت حرارتها جدا. وجبنا فيها جزرة. الجزرة اول ما حطيناها في الماية السخنة ايه اللي حصل باشت ولو جبنا بيضة وحطينا البيضة في قلب الماية السخنة استوت اتسلقت وبعد ما اتسلقت من شدة الحرارة ايه اللي حصل
اتكسرت وباظت ما عدش حد ينفع ياكلها. دي دي الاصناف اللي دايما بتبقى وقت الضعيف وقت البلاء ضعيفة وهشة. في صنف تاني من الناس وقت البلاء بيفكر دايما بعقلية الحل. ازاي احل وازاي ان شاء الله ربنا سبحانه وتعالى يكرمني بالحل في المنطقة دي. والجزئية دي
وازاي البلاء ده يعدي وبازن الله ويعدي باحسن صورة واحسن حال. العقلية التالتة هي عقلية شوية البن. لما حطهم في المية السخنة تعمل لك احلى كوباية قهوة. قدرت تتغلب على الواقع اللي كانت عايشة فيه. وقدرت تفيد نفسها
كل اللي حواليها. انت يا ابني في وقت بلائك مع اي شخصية. النبي صلى الله عليه وسلم كان دايما بيعلمنا المعنى ده. ان الناس امام البلاء يا اما واحد اللي بيقف بنموذج الانسان المستسلم الضعيف الهين العاجز وبين الانسان في وقت
الاداء بتاعه بيبقى قوي وصلب. النبي صلى الله عليه وسلم الان بيعذب هو واصحابه في مكة نعمل ايه ؟ خلاص نفكر في تفكير اخر. فيه ناس مع اول الم في مكة ارتدت. فيه ناس مع اول فتنة
احنا في مكة ارتدت. وفي ناس ما تحملتش الفتنة في الدين رجعت. انما كان في رجال في وقت البلاء لا يزدهم البلاء الا قوة وصمود. ما شاء الله لا قوة الا بالله. والنبي صلى الله عليه وسلم يفكر. الناس دي نربيها ازاي
الناس دي نأمنها ازاي؟ ويفكر النبي بشخصية الحل ايجاد الحل. واحد البلاء محتاج لعبادة قوية والتربية ايمانية قوية خلاص احنا نعملهم في دار الارقم ابن ابي الارقم. طب ليه ما تعملهاش في بيت الصديق
الصديق معروف وفي وسط مكة. فالكل معروف. فالنبي فكر بعقلية الحل. يبقى دار الارقم ابن ابي الارقم. اشمعنى الارقم؟ شاب في صغير ستاشر سنة وفي رواية تانية اتناشر سنة ما حدش يظن ابدا ان النبي هيتجمع عنده. هو من بني مخزوم ودي القبيلة اللي هي كانت دايما
تنافس مع مع بنو عبد مناف الشرف. فلا يمكن النبي ابدا يروح عند حد من قبيلة عدوه. الامر التالت بين بيت الارقم كان بعيد عن مكة كان في اعالي مكة. فما حدش هيتابع الاماكن البعيدة دي
دي شخصية الحل. النبي صلى الله عليه وسلم يزداد البلاء اكتر لحد سنة خمسة من البعثة. اشتد البلاء جدا. اذا خلاص مش عارفين نعبد ربنا في هذا المكان نشوف مكان اخر خلاص نروح فارس. فارس ده فارس بيعبدوا النار
والناس دي كان عندها عنصرية غير طبيعية مع العرب يرون العرب دول ان هم يعني ايه حاجة كده زي نزرة الامريكان للسود كده. نص عنصريين كان يبعت لهم حد يعيش وسطهم ده هيقتلوه. مش هيسيبوه
طب نروح لبلاد الروم مكة كلها ارتباطاتها واحوالها كلها مع بلاد الروم فما ينفعش نروح هناك. الامر التاني ان النبي صلى الله عليه وسلم وهو صغير لما راح بلاد الروم اللي كان مسيطر عليها اليهود في هذا الوقت. الراهب قال له انت لو رحت هناك وتبشر بك كنبي انت هتقتل فما ينفعش النبي يبعت هناك. طب
نبعت فين ؟ لأ نبعت بلاد الحبشة. اشمعنى الحبشة؟ فيها ملك عادل. وارض بعيدة عن مكة. وعلاقتنا مع الحبشة كويسة جدا لان كان آآ الحبشة دايما اكلهم وشربهم واحتياجاتهم ولباسهم كان بيبقى جاي من مكة. جاي من بلاد العرب
الاتصال الوثيق بين الاتنين كان قوي. دي شخصية الحل. العقلية بتاعة الحل مع المشكلة بتاعتنا. النبي كان كل اما ييجي يطلب من الصحابة الناس بتنقسم على طول قسمين. القسم اللي بييأس زي ما النبي صلى الله عليه وسلم قال خلق الله ابن ادم على ثلاثة
على الثلاثمائة وستمائة مفصل على كل مفصل منها صدقة النبي سماها في الحديس سلامة. واحد يقول للنبي تلتمية وستين صدقة نجيب منين؟ ولكن شخصية الحل بتاعة النبي النبي صلى الله عليه وسلم قال فكل تسبيحة صدقة وكل تحميدة صدقة وكل تكبيرة صدقة. وامر بالمعروف صدقة ونهي عن منكر صدقة. ايجاد الحل
النبي صلى الله عليه وسلم ما اراد الهجرة. كان بينتظر قدوم الناس العرب الى مكة علشان الحج بتاع سيدنا ابراهيم عليه الصلاة السلام وبدأ النبي صلى الله عليه وسلم يعرض نفسه على القبائل. مشهورة جدا في السيرة قبيل الهجرة. يفكر يعرض نفسه
على القبائل من يؤويني حتى ابلغ كلام الله؟ الا رجل كلام النبي صلى الله عليه وسلم الا رجل يحملني الى امي حتى ابلغ كلام ربي فان قريشا منعتني ان ابلغ كلام ربي. وينتظر النبي موسم الحج. قبائل العرب
متجمعة في مكة. فيطوف النبي صلى الله عليه وسلم على قبيلة قبيلة. اترفض النبي صلى الله عليه وسلم من ستة تلاتين قبيلة عرض نفسه عليها. يعرض نفسه على القبيلة دي. تستهزأ به وتطرده. يعرض نفسه على القبيلة دي يشتموه ويطردوه. يعرض نفسه على
القبيلة دي يقولوا له احنا مش عايزين نخش في مشاكل مع اهل مكة. ولا يزال النبي صلى الله عليه وسلم عقلية اليأس توقف النبي ما تحركهوش. انما العقلية اللي دور على الحل راح بسرعة وفضل يبحث عن قبيلة تؤويه حتى يسر الله تبارك وتعالى له ستة من الانصار
عرض عليهم الاسلام اسلموا وامنوا عرض عليهم الاسلام اسلموا وامنوا. واعجبوا جدا بهذا الدين. وقالوا للنبي صلى الله عليه وسلم نحن نؤويك ليه السهولة دي؟ هم ليه السرعة اسلموا؟ لازم تفهم ان ربنا سبحانه وتعالى لما بيريد شيء بيهيئ له اسباب
كانت هناك معارك قوية موجودة في المدينة. بين اليهود وبين الانصار. والانصار لان هم اكتر عددا كانوا بيعذبوا اليهود تعذيب شديد. فكان اليهود دايما يقولوا لهم لقد اظلنا زمان نبي. وانه خارج فينا لا محالة
فاذا بعث فينا والله لنقتلنكم معه قتل عاد. فكان دايما الانصار يسمعوا الكلام ده منين من اليهود في اول ما النبي قال لهم انا الرسول قالوا له بس حلو جدا معك. معك. شخصية الحل تقول لنا
ان الانسان دايما في وقت البلاء يا اما ييأس ويقنط وساعتها لن يتحرك وساعتها البلاء بيزداد عليه والمحنة بتشتد عليه اكتر واما اللي يقوم ويتحرك ويصمد ويقول انا هشوف حل. تكون النتيجة ان ربنا سبحانه وتعالى يبعته. ان ربنا
سبحانه وتعالى يرسل لهؤلاء القبائل اجمعين. كلها تكفر الا القبيلة دي. وتكون القبيلة دي هي عز الاسلام والمسلمين بعد ذلك شخصية الانسان في وقت البلاء بتبقى عاملة ازاي. يمكن فيه مقال او كتيب بسيط كده من اشهر الكتيبات في علم الادارة
عن قصة فرين من سرق قطعة الجبن المتعلقة به. مين اللي سرق حتة الجبنة بتاعتي؟ بيذكروا علماء النفس دايما علماء الادارة دايما ان مش معنى ان انت فشلت في يوم من الايام او حرمت في يوم من الايام من نعمة من النعم ان انت تيأس وتحبط ويصيبك القنوط. لا يا ابني
ده انت النعمة اللي اتاخدت منك دي في اضعاف اضعاف اضعاف اكتر منها مليون مرة ولكن في مكان تاني انت لسة مش واخد بالك. بتحكي القصة قصة وهي قصة رمزية بسيطة وان لكم في الانعام لعبرة. قصة بسيطة جدا عن فارين. الفريقين دول كانوا موجودين في محل
الحل ده الراجل كان كل يوم بيجيب فيه اتنين تلاتة كيلو جبنة كده وبيقطع الجبنة فهم ينزلوا بالليل بعد ما يقفل المحل ياكلوا من الجبنة دي لحد ما في يوم من الايام الراجل فكر وقرر ان هو يبيع المحل. فالفارين بيبصوا كل يوم يبصوا في مكانهم ما عدش فيه جبنة. راحت الجبنة
واحد منهم بعقلية اليائس المحبط. خلاص. احنا هنقعد هنا بقى نستقر لحد ما نموت. لحد ما نضيع. وخلاص الموضوع بالنسبة بالنسبة لنا انتهى. الموضوع بالنسبة لنا انتهى. مصدر رزقنا راح. كان معلق حياته على بنت بيحبها. واتجوزت
كان معلق حياته على كلية يخشها. وللاسف ما قدرش يوصل لها. كان معلق حياته في يوم من الايام على باب رزق معين وراح كان معلق حياته على حاجة معينة واصيب في جسده الاصابة اللي في الجسد دي منعته من الحاجة اللي هو عايزها. زي حال الفار الاولاني يأس واصيب بالاحباط
والقنوط خلاص ضاع. الفار التاني قال لأ. مبحس ودور ما هو اكيد لواهين تقل من المحل ده ويروح محل تاني. اكيد المحل التاني ان يبقى فيه جبنة وطلع الفور التاني يدور يمين ويدور شمال وفضل يشمشم ويجري يمين ويجري شمال ويروح فوق ويروح تحت لحد ما الشم عنده
صلوا المكان الجبنة فيه واضحة جدا. دخل المكان ما لقاش كيلو جبنة ولا اتنين كيلو جبنة ولا تلاتة كيلو جبنة. لا لا لا. ده وصل ان لقى ان المكان اللي وصل له ده هو مصنع جبنة. مصنع جبنة. فبيقول لك دايما دور دايما وفكر دايما بعقلية الحل
مش بعقلية الانسان اللي لما بيقع في بلاء بييأس ويقنط من رحمة الله سبحانه وتعالى. ما فيش حاجة اسمها مؤمن في يوم من الايام يبقى بهذه الصورة او يصيب الاحباط والقنوط بهذه الصورة. ولكن دايما بيفكر الانسان منا بعقلية الحل صلاح الدين
رغم ان كل الاسباب المحيطة به اسباب تقول له ما فيش امل ان انت تحرر بيت المقدس. اي الامال موجودة بلاد المسلمين في الوقت ده مش متقسمة لبلاد! ده متقسمة لمحافزات! عكة دي تعتبر ولاية لوحدها! ومش عارف البيت تتشال ولاية لوحدها! والسعودية ولاية لوحدها
والمسلمين في مصر كل دول ولايات مختلفة متناحرة. خلاص تيأس بقى وخليك في حالك واقعد جنب الحيط صلاح الدين ما فيش حاجة اسمها كده. ولكن يفكر بعقلية الحل. قعد اتناشر سنة كاملة يحاول يوحد المسلمين على كلمة واحدة. في اتناشر سنة
واحد من كلمة المسلمين في مصر. والحجاز واليمن والعراق والشام. وبعد كده جهز الجيوش اللي يطلعوا على بيت المقدس علشان يحرروه من الصليبيين في هذا الوقت. عددا ما فيش ما فيش تكافؤ. عدة ما فيش تكافؤ. امكانيات
ما فيش تكافؤ ولكن ربنا بيعلمنا دايما في وقت البلاء. خد بعقلية الحل ايجاد الحل ايجاد الاسباب. وسب تدبير ربنا سبحانه تعالى يفعل ما يشاء سبحانه وتعالى. مشكلة الناس دايما ان هم في وقت البلاء بيركنوا في جنب ويشعروا باليأس. لا انسى ابدا كلمة
الرئيس الامريكي ومعلش سامحوني يمكن استدل بها والبعض ينكر علي. ولكن ربنا سبحانه وتعالى ذكر لنا مقولات اهل الكفر في القرآن. ربنا ذكر لنا كلام بلقيس مع قومها. من باب ان احنا ناخد منه العظة والعبرة. يوم ما اتضرب برجين التجارة العالمي. يوم ما اتضرب برجين
العالمي خطاب الرئيس الامريكي عارفين يوميها طلع قال ايه؟ قال كلمات لا انساها ابدا. كنت انا اياميها تقريبا اوائل جامعة في اواخر سانوي يعني سبحان الله طلع قال كلمة عجيبة جدا. طلع قال ازا كان هؤلاء قد استطاعوا ان يدمروا برج التجارة
العالمي. اللي كانوا بيزينوا سماء امريكا فسماء امريكا لسه موجودة. وهننشئ ابراج اخرى تزين سماء امريكا. دي شخصية الانسان في القوي في وقت البلاء ووقت المحنة. ما بيسلمش بيقول خلاص انا ضعت انا الموضوع انتهى. ما فيش حاجة اسمها ضعت والموضوع انتهى. في حاجة اسمها
عقلية الحل بعد وجود البلاء. سلفنا الصالح كلهم وعلمائنا المعاصرين كلهم بيفكروا دايما بالعقلية دي ما بين عقلية اليأس وبين عقلية القوة والصمود انك تكون قوي في وقت بلاءك. انك بتمر بمحنة انك تكون قوي فيها
ابن الجزري رحمه الله ابن الجوزي رحمه الله لما اصيب بالعمى ياه انا اتعمت وعيني راحت وانا اللي طول عمري بدعوا الناس لا يا اخوانا مش كده انا عنيا الحمد لله ربنا يعني ابتلاني بفقد البصر اتعلم علم القراءات لاخذم كتاب الله سبحانه وتعالى. اغلن
كتاب ربنا سبحانه وتعالى. اوعى يا ابني وسبحان الله تعلم القراءات العشر ويبقى علم القراءات كله رايح لهذا الرجل. علم قد كله رايح لهذا الرجل. الامام الشاطبي رحمه الله. الامام الشاطبي رحمه الله ولد وبعد ذلك اصيب بالعمى. اتعمل الامام الشاطبي
دايما لما بنسمع سيرة علم القراءات نقول ايه؟ من طريق الشاطبية. الشاطبي رحمه الله اعمى. ما قالش بقى قعد حظه ان انا اعمى لا انا اتعامل بقوة. ولما اتعامل بقوة مع البلاء بقى الامام الشاطبي اللي ملأ الدنيا كلها علما. الامام السرخسي رحمه
الله. امام ائمة الاحناف اصيب بالفالج. الفالج اللي احنا بنسميه في زمانا شلل نصفي. اصيب بالفالج. ما عدش بقى يندب حزه ويقول انا مش عارف لا لا لا ده الف لنا كتاب ضخم في علم الفقه الحنفي اسمه مبسوط من اهم واعظم المدونات والكتب الموسعة
في علم الفقه. الناس دي كان البلاء لما بينزل عليها لا تزداد بهذا البلاء الا قوة. شيخ الاسلام ابن تيمية رحمة الله عليه يعني سبحان الله الراجل ده يعني اسأل الله تبارك وتعالى ان يرحمه رحمة واسعة ويجزيه عما فعله بالاسلام والمسلمين
خيرا شيخ الاسلام ابن تيمية رحمة الله عليه لما اتحبس خرج من الحبس بتاعه كمية رسائل. ايات من نور اول ما دخل الحبس ما خدش جنبه وقعد يعيط. فرأى حال الناس كما يقول الالوسي رحمه الله. فرأى حال الناس وابتعادهم عن
الصلوات المكتوبات بل وابتعادهم عن الجمعات. رأى منهم سوء الاخلاق والبعد عن الله. بقى انا اللي بعلم الناس الدين انا اللي بثني حياتي كلها ده انا انشغلت بتعليم الناس عن الزواج. انا لا ابن تيمية مش كده. ما ازداد الا قوة
وما ازداد الا صلابة ويخش جوة الحبس. احنا هنعمل حلقة قرآن تحبوا تشاركونا ويذكر الناس بالله ذكرهم بحال الصالحين السجن اللي كان مأوى لهؤلاء الفسدة. السجن اتحول لواحة علم. ليه؟ الراجل قوي. مش في وقت البلاء اقول اصل انا
لا يمكن ابدا تلاقي المؤمن دايما في وقت البلاء بيذهب لشخصية اليأس ولكن تلاقيه دايما في وقت محنته لا يزداد الا صلابة وقوة. شوفوا النهاردة القوة والصلابة. يوم بلاء اصحاب الكهف. يوم ما دخلوا على الملك وقال لهم هدبحكم
هؤلاء قومنا اتخذوا من دونه الهة. لولا يأتون عليهم بسلطان بل شوفوا القضاء قوة والصلابة. شوفوا ان هم يستلموا هنسيب بلادنا يعني ايه المشكلة بلادنا نروح في اي حتة تانية بس نعبد ربنا عز وجل. نبحث الى مكان اخر او نذهب الى مكان اخر. نعبد فيه ربنا سبحانه وتعالى. بس انتم هتسيبوا الفلوس
مشكلة ما نسيبها لله. هتسيبوا القصور بتاعتكم. وايه المشكلة اما نسيبها لله؟ شفوا يوسف عليه الصلاة والسلام. يوم ما دخل السجن وضعه كان عامل ايه ما سمعناش ابدا عن الصالحين. واحد نزل عليه البلاء وهو فين ربنا من البلاء؟ ما سمعناش عن حد من الصالحين عمل كده
الصالحين ما ازدادوا في وقت محنهم الا قوة وثباتا. الا قوة وثباتا. ما زادوا الا صمودا. وقفوا مع البلاء ده وقفة تفكر كده يا ترى ايه سبب هذا البلاء؟ ونعالج ايه المشكلة؟ ايه المشكلة لما نقع مرة واتنين وتلاتة ؟ ايه المشكلة؟
ده اللي احنا محتاجينه. اللي في وقت البلاء والمحنة نكون رجال. وشف سبحان الله! كيف اخرج يوسف عليه الصلاة والسلام من السجن ده؟ رجال شافوا ادبه واخلاقه وتعامله مع الناس وطيبته وحنيته ان شاء الله لا قوة الا بالله اسلموا جميعا. يذكر اهل التفسير في قول الله عز وجل آآ في شأن
الرجلين اللي دخلوا مع يوسف عليه الصلاة والسلام سجن. لما قالوا له ان نراك من المحسنين. فبيقول لك محسنين اصله شافوا ان سيدنا يوسف لما حد بيكون مريض بيعمل ايه
يروح يزوره ويداويه. ولو شافه حد فقير وولاده برة محتاجين حاجة يجمع مال من اهل السجن ويروح يساعده في وقت محنته المادية. ولما يشوف واحد في يوم من الايام عنده مشكلة يروح يقعد معه ويحلها له. ويصبر ده ويوسي ده ويتكلم مع ده. خرج راجل لما طلع عند الملك قال له انا
بتأويله ويطلع يوسف عليه الصلاة والسلام لا لا لا طول عمري مظلوم ولا عاش في دايرة المظلومية بس كان راجل كان رجلا كان رجلا كل اما كان البلاء بيشتد عليه كان راجل
يا ترى ايه الاسباب اللي بتخلي الانسان في بعض الاوقات يصيب اليأس والاحباط والقنوط؟ في بعض الاوقات بعد البلاء. وايه الاسباب اللي بتخلي الانسان في بعض الاوقات بعد البلاء يزداد قوة وصلابة
عايز ابدأ كلامي معاكم بجزئية مهمة جدا ما انتصر ما انتصر ولا تغلب من تغلب. ولا ثبت من ثبت الا بامتلاك اسباب القوة. واعظم اسباب قوة الانسان قوة القلب اعظم اعظم اسباب قوة القلب قوة الانسان قوة القلب. القوة القلبية القوة النفسية بتاعة الانسان
وما هزم من هزم وما الحد من الحد بعد بلاء وما اهتز من اهتز في وقت المحن الا لضعف قواه القلبية انه انسان ضعيف الانسان ضعيف ما عندوش يقين في الله
والله يا اخوانا انا هاقول لكم موقف حصل معنا من يومين بالزبط من اكتر الحاجات كما سيتبين لنا الان من اكتر الحاجات اللي تخلي قلب الانسان ده حديد في وقت محنته
معرفته بربه معرفته بربه الموقف ده احنا ان شاء الله يا ريت التلات الجاي في حلقة الرحمة تتابعوه بقى. تتابعوه عيانا. احد اه اخوانا ما شاء الله الناس طيبين حلايب وشلاتين محفظ قرآن
هذا الرجل ما رأيت في حياتي حد بيحب النبي كحب هذا الرجل حد بيحب النبي قوي ما شاء الله خلى واحد صاحبنا وراعي عمره فقالوا بالله ادعي لي سلم لي على النبي صلى الله عليه وسلم
الاخ التاني اخ طيب يعني برضه هو مش عارف يعني ان السلام حيثما كنتم فصلوا علي فان صلاتكم تبلغني ده كلام النبي. فهو يعني وانت يعني بتزور قبر النبي كده ابقى ادعي لي
وسلم لي على النبي. الاخ برضه زميلنا ده اخ طيب ابن حلال كده مش طالب علم بس اخ طيب ربنا يحفزه يا رب قام مصور نفسه كده وهو جنب الحجرة النبوية الشريفة
السلام عليك يا رسول الله ورحمة الله وبركاته اللهم انا نشهدك انك قد بلغت الرسالة. اللهم انا نشهدك انه قد بلغ الرسالة وادى الامانة ونصح للامة وكشف الله به الغمة. فاللهم اجزه عنا
خيرا يا رسول الله الشيخ عبدالله بيسلم عليك وصور الامر ده ايه؟ فيديو وين بعتوا للشيخ عبدالله حلايب وشلاتين هناك مش متخيلين فرحة الاخ ويعيط يعيط يعيط. يا رب ويقف في التسجيل كده يا رب يعني انا قلبي مشتاق يا رب
بمشتاق ولكن لا امكانيات. يا رب نفسي ازور يعني اعمل عمرة واروح ازور قبر النبي. نية الاساسية مسجد النبي وبعد كده اروح ازور النبي. يا رب ولكن كل زاد يا رب ويعيط في قلب التسجيل. الاخ بعت لي التسجيل ده وبعته لاربعة خمسة كده
علشان اقول لك احنا لنا رب قادر. لنا رب بيدي خزائن السماوات والارض. بس المشكلة دايما عندنا احنا اليأس خش لك لان احنا جهلة بالله. الا ما رحم ربي منا
والله يا اخوانا وفوجئنا ييجي لهذا الرجل بعد ما بعت الفيديو ده لخمسة ستة وانا ان شاء الله بعد الاذان هاسمعكم التسجيل بتاعه. خمسة ستة كده قام قايلين نحن نتكفل بعمرة
للشيخ عبدالله. والله ما يعرفوش. والله ما يعرفوهوش. بل ويشاء الله سبحانه وتعالى ان حد حبيبنا يقول بصوا يا جماعة انا اتكفل بحجة كاملة للشيخ عبدالله. ما يعرفهوش انت بس خليك صادق
وخلي عندك بس يقين في الله احنا هنعمل فيه مقلب بسيط كده ان شاء الله يوم التلات الجاي وهنتصل عليه والى الان ما يعرفش ما يعرفش وهنعمل فيه الموقف ده. ازيك يا شيخ عبدالله اخبارك ايه؟ انت ايه اللي عيطك في الفيديو وانا ونبشره ان شاء الله بالحاجة والخمس عمرات
احنا استأزنا الخمس عمرات يطلع بها خمسة دعاة الى الله عز وجل يطلعوا هم الستة مع بعض هذا الرجل يا اخواني فقير جدا لا يملك من الدنيا شيئا ما عهوش اي حاجة
وربنا يبعت لكم حجة ويرزق خمسة ستة من الفقراء من فقراء الدعاة هم كمان يطلعوا عمرة احنا لنا رب كبير قوي. لنا رب عظيم والله لو في يوم من الايام رأى من قلبك الصدق بس. والله يفتح لك جدا
وانا في غيا حصل موقف عشان اقول لكم اوعوا في وقت بلاءاتكم او محنكم تصابوا بيأس. اللي بيصاب باليأس ده اول اسباب اليأس اللي مش عارف ربنا. والله ما هو عارف ربنا الا قليل
اللي يعرف ربنا ده يعني خد بالاسباب خليك راجل في وقت محنتك. وشف عطاء ربنا لك بيبقى عامل ازاي. احد طلبة العلم اللي كانوا معنا هناك في في الدورة بتاعة الدعاة بتاعة غيني بتاعة الاوقاف
طالب علم ما شاء الله لا قوة الا بالله وحد كويس انشغل في الدعوة ومنطلق في الدعوة عنده ستة واربعين سنة وهو عنده اربعين سنة قرر انه يحفظ كتاب الله عز وجل كاملا
بس مشكلته الفقر وعنده زوجتين واولاد كتير وعايز يحفز القرآن طب لو تفرغ لحفظ القرآن بالنهار؟ هو لازم يشتغل علشان يصرف على بيته. على البيتين دول على الاولاد على زوجتين
طب يشتغل ولا يقرأ قرآن فيقول لي والله يا شيخ انا كنت بعد صلاة الفجر احمل الفحم على كتفي طبعا هم هناك في غينيا ما عندهمش الانابيب دي الانابيب دي غالية جدا هناك. الانبوبة الواحدة بربعمية وخمسين الف فرنك
الانبوبة الدولة كلها اغلبها من هناك شاغلين على الفحم الاكل والشرب وتسخين اي حاجة شغالة فحم فيقول لي كنت اقوم الصبح اشيل الفحم على كتافي والف به في الاسواق ابيعه علشان ربنا يرزقني قدر معين من المال وبعد كده
وبعد كده ايه اللي يحصل؟ اروح بعد صلاة الضهر للشيخ سلمان علشان يعلمني القرآن. والشيخ سلمان يقول له يا ابني الاولى بك الان انك تشوف بيتك. انتم فقراء واهل بيتك انت اجتهد وكده. ويشاء الله سبحانه وتعالى يقول لي لأ انا هكمل. ويكمل وبفضل الله يحفظ كتاب الله عز وجل كاملة
ما قالش بقى في وقت الضعف واجيب وقت منين لحفظ القرآن؟ اصل فيه ناس ضعيفة. اجيب وقت منين لحفظ القرآن ووقت منين تعلم العلم كان الصبح يشيل الفحم على اكتافه ويطلع يشتغل وبالليل وبعد صلاة الضهر على طول يروح يحفظ القرآن ويجتهد في القرآن لحد
فربنا سبحانه وتعالى يسر له الامر. واحنا هناك سبحان الله يشاء الله سبحانه وتعالى ان حد من اهل الخير يعرف قصة الراجل ده يتولى انه يعمل له كشك. في احسن منطقة تعتبر هناك في غينيا. مكان كده زي ميدان كبير كده
ويتعمل له الكشك وتتحط له في البضاعة ونقول له تعال انت ربنا اكرمك بكرامة القرآن. انت واهل بيتك واولادك. اللي علمتهم القرآن. تعال بقى كده وناخده بدون ان يشعر. اسأله اخونا حسام كده
اول حاجة اول ما دخل الكشك الراجل ماشي معي هو في ايه اصلا انتم طب يا شيخنا انت احنا رحنا زرناه في البيت فهو مش مصدق ان يعني معقول الشيخ جاي
البيت ايوة يا عم ايه المشكلة؟ وقعدت معه شوية وبعد كده خدته من ايدي عايزك نتمشى شوية وفضلنا ماشيين لحد ما وصلنا للمكان فتحنا الكشك بتاعه كده ودخلناه كشك ده يعني سوبر ماركت هناك حاجة كبيرة قوي كده. اول ما دخلنا هناك
واتفتح له الباب تعالى خش الشيخ عبدالله واول ما يخش ويشوف عطاء ربنا يقول له ده حاجة كده ربنا سبحانه وتعالى رزقك بها في وقت محنة وفي وقت شدة وفي وقت فقر وفي وقت عوذ وفي وقت هو محتاج فيه ويشاء الله سبحانه وتعالى انه يبعت حد من بلد تانية
خالص علشان يعرف الحالة دي نكلم حد من اهل الخير اعملوا له كذا ويتعمل له الخير ده ويتعمل له المعروف ده ويتعمل له وهو مش ايه ده! طب منين! طب ازاي؟ ازاي اصلا! طب هو كده احنا اللي بيصيبنا دايما باليأس في وقت مشاكلنا
ما يعرفش ربنا اللي سنها معلش اتأخر شوية في الزواج واصاب بقى اليأس والاحباط والقنوط تقول انا خايفة اقع في الغلط واقع في حاجة حرام عشان انا برضو عايزة مش عارف ايه
عايزة حد يقول لي كلمة حلوة. انا خايف اقع في الغلط. اه لا يا بنتي احنا ربنا ما خلقش المؤمن بالضعف ده او بالهوان ده في وقت احنا عندنا صمود. ربنا سبحانه وتعالى اخر لك سن الزواج شوية
لا لا الشخصية القوية عشان فرصة. احفظ كتاب الله سبحانه وتعالى. علشان فرصة اتعلم اكتر في امور العلم. علشان فرصة ان انا استزيد شوية في قرب فيه من ربنا سبحانه وتعالى لازم نسميه ان يبقى في قوة كده. انا اعرف حد بنت اتنين وعشرين تلاتة وعشرين سنة. وتصاب بمرض نسأل الله سبحانه وتعالى السلامة
والعصير مرض متعلق بالرحم. عفوا يا اخواني مع كل يعني كل شهر كده بعد الظروف اللي بتصيب البنت بتتكون اكياس دموية على رحم البنت دي. الاكياس دي تخلي البنت في حالة من الالم الغير طبيعي. بتقطع من شدة الالم
سبحان الله! يعني الدكتور فتح اول مرة وفضى الاكياس وبعد فترة رجع الامر تاني والام شديدة والبنت بتتألم آآ امها كانت مصابة بنفس الامر امها بتكلم الدكتور يا دكتور هنعمل ايه
فيقول لها يا حاجة ما انت عارفة كويس نهايتها ايه هنفتح مرة والتانية بس التالتة لازم نشيل الرحم البنت ما اتجوزتش ومين هيتقدم النهاردة البنت ممكن يكون الرحم اتشال عندها
يتزوج امنيته اولاده ذرية لما يتقالوا ان ما فيش رحم دي مصيبة. البنت كده مستقبلها ضاع واحدة غير البنت دي تضعف وتبقى ضعيفة وانا ليه بيحصل في كده؟ وانا ليه بيتعمل في كده؟ طب حجابي! طب الحجاب اهو. دي الضعيفة
الايمان عن ده ضعيف اللي معرفتها بربنا ضعيفة. دي اللي شخصيتها اصلا ضعيفة. دي اللي ما عندهاش قوة نفسية قلبية. البنت دي تقول بصوا انا على يقين ان ربنا سبحانه وتعالى مش هيضيعني. انا ان شاء الله على يقين ان انا لي رب هو ارحم ارحم بك ارحم بي منكم كلكم
والبنت لا تزداد الا قوة ايه ده! ايه ده! ايه القوة دي! قيام ليل قراءة قرآن ذكر دعاء استغفار. وحسن ظن في الله ايه رأيك في حياتي زي الوضع ده؟ ايه ده؟ والكل يقول خلاص البنت بتتجهز للعملية. والله يا اخوانا بتتجهز في العملية خلاص
هتخش تشيل واحد هتخش تشيل الرحم وقبل ما تشيلي الرحم بيومين تلاتة الدكتور باعت لهم علشان يكشف ويشوف وضع ايه. الله يا اخوانا الدكتور بقى بيضرب في الجهاز بتاع السونار كده يقول يا جماعة ويا الجهاز بايظ
البنت دي مش هي البنت اللي انا عارف حالتها انا انا بيقول لي انا شايف بعنيا خمس اكياس دموية. يقول والله فيه ضمور كامل في اربع اكياس وكيس بسيط ما فيش اي مشكلة عندنا من منه اصلا
ايه ده والبنت بفضل الله ربنا سبحانه وتعالى يعافيها من المرض دون ويعافيها من البلاء دون وتتزوج وربنا يرزقها باولاد لا يا مشكلة الانسان اللي بييأس من ربنا سبحانه وتعالى او بيقنط من رحمة ربنا هو قليل المعرفة بالله
ضعيف القوة القلبية يا ترى ايه الاسباب اللي بتوصل للانسان في وقت البلاء لليأس؟ نعرفها ان شاء الله بعد الاذان باذن الله تبارك وتعالى. طيب السلام عليكم ورحمة الله وبركاته. بسم الله والحمد لله
والصلاة والسلام على رسول الله صلى الله عليه وسلم وبعد اول سبب من اسباب نزول اليأس في قلب الانسان الجهل والجهل ده ماشي في اربع اتجاهات الاتجاه الاول وده من اخطر انواع الجهل
هو جهل الانسان منا بربه سبحانه وتعالى وانه قادر على كل شيء لو كل انسان في يوم من الايام مريض او له حد مريض يؤمن بان الله عز وجل قادر على شفائه لشفاه الله عز وجل
ولو كل شاب لسه في مقتبل حياته والدنيا ملعبكة معه وامن واعترف ان الله قادر ان شاء الله ربنا يرزقه من فضله ولو كل انسان محروم من نعمة معينة نفسه ربنا يديها له والاسباب منقطعة وامن ان الله قادر واحسن الظن بالله عز وجل اعطاه
الله عز وجل ما اراد لو في يوم من الايام واحد نفسه يحج وعاجز عن الحج اللي معه فلوس ولا معه اي شيء خالص. والاسباب بتاعة الارض منقطعة تماما والله يا اخوانا
اذا كنت ضعيف لانك لا تملك اسباب فاعلم ان لك ربا بيده مقاليد السماوات والارض هاسمعكم الان يعني بس يا رب يكون الصوت واضح. هاسمعكم الان حال الشيخ عبدالله. بعد ما الاخ احمد حسن ربنا يا رب يحفزه بعته
السلام وهو قدام الروضة. قدام الحجرة النبوية. تعالوا نشوف تعليق الراجل كان ايه والراجل الى لحظتنا الان ما يعرفش ايه اللي بيحصل ولكن انا واخونا احمد حسن عمالين نفكر وندبر ازاي نقدم له الخبر ده بطريقة كويسة. حتى وهو بيهزر كان بيقول لي ايه احنا عايزين
نكلمه ونقول له العمرة. بس اول ما هنقوله العمرة هيفرح فرحة كبيرة جدا قلبه ممكن يقف. نقوم مكملين عليه وقالوا له ايه؟ وكمان حجة. فخلاص يروح بقى خالص وهو بيقول لي ولا اخد بقى الحج بقى وخلاص وايه
فشوفوا يا اخواننا بصوا الموقف اللي انا باقوله لكم الان هو موقف لواحد اسباب الارض كلها ما عهوش ما عهوش انه يطلع يحج. مش متاحة اصلا بس ما اعرف عنه ابو حميد
اه امبارح وانا بكلمه عنده مسلا سبعميت طفل في عشر دور تحفيظ قرآن المشرف عليه نظر نفسه لله عز وجل واكيد عم عبدالله ده الشيخ عبدالله فيه بينه وبين ربنا حال
ان ربنا يألف القلوب كلها قدام كلمات صادقة تطلع على حسابها كذلك ونزكي على الله احد تطلع من قلبه. انا ظني ان في حاجة بيني وبين ربنا علشان عشان كده ربنا سبحانه وتعالى سخر ناس
تقول له ولا تشيل هم فلوس ولا تشيل هم حاجة العمرة او الحج جاي لك جاي لك تعالوا بس يا رب كده الصوت يكون واضح وتسمعوا كده علشان يبقى موقف عملي قدامنا خلي عندك يقين في الله ان حتى لو الاسباب كلها مش
معك ربنا سبحانه وتعالى ممكن ييسر لك كل الامور. السلام عليكم ورحمة الله تعالى وبركاته اسأل الله ان يتقبل هذه الزيارة. وان يتقبل هذا السلام مني ومنك ان شاء الله. الى سيد البرية احمدا
اللهم صل وسلم وزد وبارك عليه وعلى اله وصحبه ومن تبعهم باحسان الى يوم الدين. اللهم يا رب العالمين وصلاة في روضتي يا اكرم الاكرمين وفي الاخرة تحت لوائه ابدا. وفي الجنة جواره يا الله يا الله يا الله. سلامي اليك
سلام اليك من عبد النهي جسده شطرا بالتراب اليك. سلام سلام سلام نعيم طافت شوقا اليك. اللهم يا رب العالمين اسألك كما بلغ السلام مني الى حبيبك ونبيك يا رب العالمين تقبل منه عمله الصالح اعماله واجعلها في ميزان حسناته. ومن معه يا رب
فنسأل الله ان يتقبل منا ومنك يا سيدي. جزاك الله عنا وعن امة اسلامية كل خير وصلى الله على محمد بارك الله فيك يا استاذ احمد اسأل الله ان يجعلها في ميزان حسناتك وان يرفع بها كله وصلى الله
وعلى اله وصحبه ان نزوره اشتاق القلب نسأل الله ان يفتح لنا صلى الله عليك اشتاق القلب ولم يأت الاذن ويرزق بحجة وست عمرات حجة بست عمرات احنا احنا قليلين اوي في معرفتنا بربنا سبحانه وتعالى
والله يا اخوانا في اول نوع من الانواع او اول سبب من الاسباب اللي بيخلي الانسان دايما ييأس او يقنط من رحمة الله هو عدم معرفة العبد بربه وكلما ازداد الانسان منا معرفة بالله سبحانه وتعالى كلما هان عليه البلاء
من اكتر الاشياء اللي هونت البلاء على يعقوب عليه الصلاة والسلام في فراقه لولده يوسف انه كان يعلم ان له رب عليم حكيم من اكتر الاشياء اللي هونت البلاء على سيدنا زكريا عليه الصلاة والسلام في عدم وجود الولد انه يعلم ان له رب قادر
ربنا قادر هنالك دعا زكريا ربه قال رب هب لي من لدنك ذرية طيبة. انك سميع الدعاء سريع الدعاء هنا تأتي بمعنى الاجابة. لان السميع له معاني متعددة في اللغة منها. السميع بمعنى الاجابة. سميع اي مجيب
يا رب انت مجيب فهو يحسن الظن بربه. والله يا اخواني في اللحظة اللي الانسان منا هيكون قلبه مليان حسن ظن بالله. كهذه في اللحظة التي امتلأ فيها قلب زكريا عليه الصلاة والسلام. بحسن الظن بالله عز وجل رغم انقطاع الاسباب فان الله سبحانه وتعالى والله
لن يجعلك تفارق مكانك هذا الذي انت فيه الا وقد اعطاك ما اردت الشيخ عبدالله ما فارقش الاوضة بتاعته. كانت الرسالة بتاعته وصلت لناس كتير جدا من اخواننا ومن حبايبنا واللي اتبرع بعمرة واللي اتبرع بحج
واللي تبرع بحج احسنوا الظن دايما بالله سبحانه وتعالى اتعرفوا اكتر على ربنا سبحانه وتعالى وكن على يقين ان ربنا سبحانه وتعالى لما بيبتلي بيبتلي علشان يعطي لما بيبتلي بيبتلي علشان يعطي. ولما الدنيا بتضيق وبيأتي العسر لازم تعرف ان في ضهر العسر يسر. لا لا لأ
مع العسر يسر ولازم تعرف ان المحنة لما بتضغط عليك اوي هي بتضغطك لتحت علشان تبقى بعد كده طلوعك لفوق اسرع واقوى البلاء اللي ربنا سبحانه وتعالى بيبتلي به الانسان بيكون صدقني والله من وراء عطاءات وفتوحات من الله سبحانه وتعالى لا
انت قائلها انسان فاللي يفهم ده ويعرف ده المسألة بالنسبة له تختلف تماما يمكن كان النبي صلى الله عليه وسلم بعد صلح الحديبية كان من اشرح الناس صدرا ليه؟ لانه يعلم ان له رب يدبر له
بيعلم يقينا ان له رب يدبر له اختنا معلش اللي ابتليت ببلاء شوية في ابنها او بنتها. او البنت اللي تأخر زواجها شوية. او البنت اللي جالها دخل عليها البيت
واحد واتنين وتلاتة وعشرة للخطبة ولسه ربنا سبحانه وتعالى ما قدرش. يا بنتي انت لك رب تفزحي اليه تلجأي اليه وتكوني منشرحة الصدر كده ان ربنا بيدبر لك وانت مش واخدة بالك
دخل واحد واتنين وتلاتة واربعة وانت بترفضي لحد ما دخل واحد مش مناسب معك وقعدت تقولي خلاص هقبل وخلاص عشان ضغط البيت وضغط المجتمع ورايحة فرح بنت خالتك لقيتي كل قرايبك عقبالك بقى يلا يا بنتي بقى شدي حيلك بقى وانت بتتقطعي من جواك. يا بنتي
انت لك رب قادر انه يبدل الحال ده في لحظة ولكن اللي احنا محتاجينه نقف على بابه بس وقفنا على بابه صدقوني والله فتح ربنا عز وجل بيكون غير طبيعي. بعد صلح الحديبية. الصحابة بيقولوا يا رسول الله احنا ليه نعطي الدنية من ديننا؟ وما كان النبي في لحظة اشرح
من هذه اللحظة لان الله قال له انا فتحنا لك فتحا مبينا. ففي فتح جاي ويجي الفتح بعد المحنة ويجي الفتح بعد المشكلة دي خليك راجل خليك راجل في وقت المحنة. للاسف يعني انا كان نفسي اخلص اليأس كله النهاردة بس ما فيش وقت. فاختم بجزئية اخيرة
ومن اكتر الاسباب اللي بتوصل لليأس هو جهل الانسان بحقيقة الدنيا وحقيقة الاخرة وده يمكن احنا عايزين نطول النفس فيه شوية لو فيه واحد في المعركة بين المسلمين وغير المسلمين
ومات هذا الانسان ايه اللي بيحصل احنا بنفرح ولا بنزعل ها بنفرح واقول لكم بنفرح ليه بنفرح بنقول ده ده ايه؟ شهيد. ولو شفته كده يعني اخوانا مسلا في غزة لما تكون في عملية بينهم وبين اليهود واستشهد
كده او كتب الله عز وجل نحسبهم كذلك وذكر الله احد ان حد منهم استشهد تلاقيهم وهم شايلين الجثة كده اهله وخالاته وعماته بيعملوا ايه يزغرطوا ليه شهيد ده مات في معركة ضد والعياذ بالله اعداء الله
فده في الجنة فالانسان اللي عنده تعلق باليوم الاخر وشايف حقيقة اليوم الاخر لما بيبتلى ببلاء عينه على الدنيا ولا الاخرة؟ عينه على الاخرة اكتر حاجة خلت الناس النهاردة لا تتحمل البلاء ركون الناس للدنيا بصورة غير طبيعية
فلو واحد في يوم من الايام لا قدر الله اصيب في ولده والولد مات او البنت ماتت. من نظر بميزان الاخرة يفرحوا ليزر علشان كده الصحابي لما مات ابنه راح له النبي صلى الله عليه وسلم فقال له ايهما احب الى قلبك ان يبقى ولدك معك؟ ايبقى ولدك معك ام لا تأتي يوم القيامة باب من ابواب
جنة الا وتأتي ولدك تجد ولدك على هذا الباب يقول اي ربي وعزتك وجلالك لا ادخل الجنة حتى اخذ بيد ابي وامي تحب ايه ؟ قال له لأ انا عايز التانية
المرأة اللي كانت في زمن النبي سوداء وتصرع. وتيجي للنبي تقول له ادعو الله لي. فبيقول لها ان شئت صبرت ولك الجنة. وان شئت دعوت الله قالت لي قالت له لا انا عايزة ايه؟ لان قلوب دول كانت متعلقة بمين؟ علشان كده يوم ما وقفوا قدام وهم رايحين لمؤتة وعرفوا
في جيش الروم متين الف وهم تلات تلاف. سيدنا عبدالله بن رواحة قال لهم ايه؟ ان الذي تخافونه الان هو الذي ايه؟ جئتم من اجله. خايفين من ايه؟ اما النصر واما
احنا مش خسرانين حاجة فكلما كان ارتباط الانسان بالاخرة اقوى كلما هان عليه البلاء كل ما كان ارتباطه بالاخرة اقوى هان عليه بلاء. وكلما كان هذا الانسان ارتباطه بالدنيا اقوى كلما عظم عليه الايه
فهمتني بنت من القاهرة وبتقول لي انا خدت رقمك كده من حد اعرفه يعني؟ وانا عايز اكلمك اتفضلي يا بنتي خير قالت لي انا كنت بحب ولد والولد ده اخوه بيحبه جدا مش عارف ايه والحكاية والراية طب وبعدين آآ باعني وراح آآ مشى مع صاحبتي ايوة وبعدين هات لي وانا
بقى بسبب الموقف ده. والله يا اخوانا بنفس هذا الامر انا لا ادري اي المشاعر تسيطر علي مشاعر الحزن على بنت من بناتنا ولا مشاعر الاستغراب من واحدة كانت على معصية لله سبحانه وتعالى وبسبب اخطائها بما كسبت ايديكم
يعني ربنا عمل معك كده او فبقيت فعلا مش عارف لان الشخصية بتتعلق بالدنيا قوي في اي فقد للدنيا ممكن تروح فيها اسألكم سؤال يا اخواننا هو ليه النهاردة ممكن نسمع في يوم من الايام عن شاب ممكن يموت بالسكتة القلبية لان الفريق بتاعه خسر
وبين ابو ابو بكر رضي الله عنه لما هان عليه انه يطلع الفلوس كلها الليلة. يعني لو واحد في يوم من الايام خسر خسر فلوسه وبين ابو بكر اللي انفق فلوسه كلها. هو ليه ده كان فرحان وده ممكن يموت بالسكتة القلبية
حب الدنيا والاخرة ابو بكر عارف ان الفلوس اللي راحت دي ايه اللي واضحها؟ عند ربنا سبحانه وتعالى فانا مش خسران. انا كسبان بفضل الله. حد ممكن يقول لي بس ابو بكر انفقها على الشؤون المعذبة
اقول لك طب بلاش ابو بكر. تيجوا نتكلم عن صهيب وهنا بقى الحديث ده اللي عايز اختم به اللي يوضح لنا ان الربح الحقيقي انك تربح الاخرة. واحد الان خسر فلوسه في البورصة مات فيها. او قعد او الحد. خسر فلوسه في
او خسر في حاجة معينة وكفر بالله. او آآ بيقول في بعض الاوقات في وقت بيني وبينك قال انا زعلان من ربنا وبين صهيب ابن سنون الرومي اللي مشركي مكة قالوا له هو راح يهاجر لنبي اتيتنا صعلوقا؟ اتيتنا صعلوقا
آآ ودلوقتي بقيت غني فانت النهاردة بقى ايه يعني تخرج بالفلوس وروح لمحمد لا والله. قال لهم بقول لكم تاخدوا الفلوس وتسيبوني اروح هو كده بكل سهولة كده! اه بكل سهولة كده بتاخد الفلوس؟ خده هو الان خسر ولا ما خسرش؟ هاردوا علي يا اخواننا خسر ولا ما خسرش
بس لما راح على اول المدينة كان الوحي سبقه للنبي. والنبي طلع يستقبله على اول المدينة. اول كلمة النبي قالها له ايه قال له ايه؟ ربح البيع ابو يحيى. يبقى كسر ولا خسر؟ هو ممكن يكون خسر في الدنيا بس ربح ايه؟ هو ده العز. هو ده العز
فلما في يوم من الايام الانسان منا يخسر حاجة في الدنيا ليه لله بيقول عليه كل حاجة الخسارة اللي انا خسرتها دهي هتعوض عنها في الاخرة. ما هو ده الربح الحقيقي
علشان كده اغلى حاجة في دنيتك كلها بعد ايمانك نفسك مش دي اغلى حاجة بالنسبة لك؟ طب لو خسرتها في يوم شف ربنا بيقول ايه؟ ان الله اشترى من المؤمنين ايه؟ انفسهم واموالهم بان لهم الجنة. يقاتلون في سبيل الله فايه؟ ويقتلون
هو لما قاتل وقتل لما قاتل وقتل. خسر ولا ما خسرش ها خسر. بس في الحقيقة كسب ولا ما كسبش؟ انا النهاردة تعرضت لبلاء شديد جدا موت احب الناس الى قلبي
والبلاء كان شديد قوي انا خسرت ولا ما خسرتش انا خسرت فاقده ما عدش جنبي ولكن كسبت بالبلاء ده حاجات كتير اوي كسبت بالبلاء حاجات كتير اوي يمكن سيدنا يعني سيدنا يوسف عليه الصلاة والسلام خسر في الظاهر انه دخل السجن
ولكن هو كسب انه يطلع على عرش مصر يا من الصالحين خسروا في الظاهر ولكن في الحقيقة كسبوا مقصة كبيرة جدا يمكن غلام اصحاب الاخدود خسر نفسه يوم ما قال للملك الملك وانك لست بقاتلي
يبعتوا على الجبل عشان يرموه من على الجبل. الجبل يتهز الاتنين يقعوا وهو يرجع سليم يودوه في نص البحر عشان يرموه يموتوه. في نص البحر الريح تهيج تقلب اللي في السفينة ويرجع هو السليم. يقول له انت مش هتقول انت لن تسلط علي
عايز تموتني اربطني في الشجرة اهو وقل بسم الله رب الغلام السهم هيجي لي هنا اهو وهاموت خسر ولا ما خسرش ولكن اول ما الناس شافت ده امن الناس اجمعين. كسب ولا ما كسبش؟ يبقى اوعى في يوم من الايام في وقت البلاء تحكم
على وفق الخسارة او الربح الدنيوي لأ انما يحكم الانسان على وفق الاخرة. هو ده الميزان. زي ما النبي قال لصهيب ربح البيع ابا يحيى يبقى انت كسبت في البلاء احنا بنكسب كتير اوي
تكسب خبرات حياتية بتكسب انك عرفت مين القريب مين ومين منك ومين الانسان العدو لك؟ في بلاءك بتثاب بعطايا كتيرة جدا حسنات ومعاصي بتكفر حاجات كتير جدا انت كسبان يا ابني في الحقيقة. ولكن هتزداد ربحا
صبرك هتستدرب حد ممكن يا ابني في يوم من الايام تفقد زوجتك بس هو ما يدريك ان ربنا سبحانه وتعالى هيبادلك افضل منها مليون مرة هي ما كانتش تستحقك. ممكن في يوم من الايام تفقدي زوجك. انت ما تستحقيش الراجل ده اصلا. او هو ما يستحقكيش. انت اغلى من كده
بيحصل انفراك عشان ربنا يرزقه باللي افضل منه ميت مليون مرة معرفة الله سبحانه وتعالى. قلة المعرفة دي بتودي دايما لليأس اتنين ان احنا دايما بنوزن الامور بالدنيا اوزنوها بالاخرة
لو وزنناه بالاخرة يكسب الانسان كتير ان شاء الله. نكمل باذن الله الدرس القادم. اجاوب بس على اسئلة سريعة كده اه السلام عليكم ورحمة الله وعليكم السلام ايه افضل صدقة دائمة للعبد بعد وفاته
اه افضل الصدقة دي بتختلف يا اخواننا باختلاف الزمان والمكان والحال ويا ريت بس تركزوا معي في اجابة السؤال ده لان السؤال ده مهم جدا افضل الصدقات في زمن النبي صلى الله عليه وسلم كانت سقيا الماء
ليه يا اخوانا؟ ما خدش فيه حنفيات وتوصيلات ماية موجودة في البيوت في زمن النبي صلى الله عليه وسلم وكان في وقت القحط الناس بتتأزى من قلة الماية فعشان كده سعد بن عبادة لما جه للنبي صلى الله عليه وسلم وقال له يا رسول الله يعني ان امي افتلتت نفسها واراها لو عاشت قد اسبقت ماتت فجأة ولو عاشت تصدقت افأتصدق عليها؟ قال اتصدق
قال فما افضل الصدقات؟ قال سقي الماء سقي الماء فبعض الناس بتاخد الحديث ده وتلاقيه مسلا جنب المسجد حاطة كولدير يا جماعة الماية جوة والموضوع كله شهر والتاني الكولدير باز خلاص
فكان سقي الماء لان واقع النبي كان كده طيب مثلا لو قلنا ايه افضل الصاقات في غينيا مثلا؟ افضل الصدقات في غينيا مثلا سقي الماء ليه يا اخوانا ما فيش مية اصلا
الناس بتموت. فيبقى افضل الصدقات هناك ايه؟ طيب مكان مكان الدنيا فيها آآ بينتشر فيها الجهل ينتشر فيها الجهل والائمة فيها فقراء لا يملكون مالا عشان يعلموا الناس. يبقى افضل الصدقات في الوقت ده ايه؟ اهو الانفاق على طلبة العلم. دي افضل الصدقات. يبقى هنا الانفاق على طلبة العلم
حلو ماشي كده؟ يبقى اذا يا اخواننا آآ مثلا آآ مكان فيه امراض واوبئة. مكان فيه امراض واوبئة. والمستشفيات فيها امكانياتها ضعيفة جدا واحد عايز يعمل صدقة جارية زي ما حد من اهل الخير كلمني
قال لي انا كانت بتكلمني يعني فتقول لي انا زوجي توفي وانا عايز اطلع عليه اربع تلاف مصحف ماشي كده؟ وجيت مصاحف كتير ومش عارف ايه والكلام ده. هو السؤال اللي بيطرح نفسه علينا
بتقول لي انا وزعت مصاحف كتير جدا واتبقى العدد ده. المساجد اتملت مصاحف ومش عارف ايه اتملى مصاحف طب هو السؤال اي والله فالافضل الصدقات الان ان انا احط مصحف في مسجد لأ
ولكن الافضل ان انا عارفة ان الامراض بتاكل في الناس. يبقى افضل الصدقات اجيب جهاز في مستشفى. اعمل حضانة خيرية. اعمل مش عارف ايه. يبقى الصدقة هنا افضل في الصدقات اللي الناس بتكون فيها اكثر حاجة من غيرها
اكثر حاجة من غيرها. انا عندنا في البلد مثلا آآ اربع ايتام بيتزوجوا. اربع بنات ايتام بيتزوجوا واحد عايز يعمل صدقة كويسة فلصادق الكويسة ان انا اجوز البنات دول واستر عليهم ولا اجيب مصاحف واحطها في مسجد
طيب احط مصاحف في مصر واحط ولا احط في مصاحف في مكان ما فيش فيه مصاحف؟ يبقى اذا افضل الصدقات يا اخواننا مش سقيا الماء زي ما بعض الناس خدها من الحديث
لازم نفهم يا اخواننا. مناط الحديث بيقول لنا ان افضل الصدقات في زمن النبي حيث لا ماء يبقى افضل الصدقات ايه؟ سقي الماء. وافضل الصدقات حيس المرض هو الايه؟ الادوية والاجهزة المرضية. اجهزة العلاج. وافضل الصدقات حيث الجهل وانتشار البدع والخرافات بتعليم الناس
يبقى اذا انت انت يا ابني عايز اقول لك النبي صلى الله عليه وسلم قال لنا لا حسد الا في اثنتين من بينهما رجل اتاه الله مالا فسلطه على هلكته فين
في الحق حتة فصلته على هلاكته في الحق دي تخليك قبل ما تطلع جنيه تسأل نفسك الجنيه ده رايح فين عايز ربنا يكرمك تبص ايه اكتر حد محتاج في في الجو اللي احنا عايشين فيه دلوقت. وتعمل هنا الصدقات. يعني افضل الصدقات في جو الشتا
مسلا في قرى زي الحفير والكلام ده. ان انا اوزع وما عندهمش مصاحف دلوقتي. المصاحف عندهم قليلة شوية. افضل الصدقات في الجو اللي احنا فيه دلوقتي او مصاحف ولا اودي لهم هدوم واسترهم في بيوتهم؟ والله انا رحت الحالة تقول لي يا شيخ انا نفسي امنية
حياتي اخش الحمام بالنهار فاقول لها ليه يا امي؟ خير خير يا حاجة في ايه لا تقول لي ما فيش والله هو المطر لما نزل وقع سقف البيت واكتر سقف وقع السقف بتاع الحمام. وكل اللي حواليها اربع تدوار والكلام ده. فلو دخلت الحمام بالنهار اللي حواليها ايه
فبتخش الحمام اللي بالليل فالصدقة هنا افضل الصدقات هنا. او ادي لها مصحف ولا استرها الاول؟ الصلاة الاول الاول وبعد كده ندي لها المصحف. وان استطعت اعمل لها الاتنين يبقى ده خير وبركة. بس الاصل في الوقت ده ان افضل الصدقات حاجة الناس النهارده ايه؟ حاجة
الناس النهاردة ايه احنا عندنا مستشفيات يعني الناس بتموت ما فيش ادوية ما نعرفش بقى ايه الاسباب ولكن انا النهاردة ما قولتش بقى خلاص يا هم بيسرقوا يا هم انا ما ليش دعوة بالكام ده يا اخواننا فيه ناس بتموت اجري خليك في ضهر الناس ماشي كده
وصلت في افضل الصدقات يعني عشان سؤال الاخ افضل الصدقة بعد الوفاة. بص اكتر حاجة الناس محتاجاها وخليك دايما مع حاجة الناس. ساعتها يبقى انت فعلا انا عملت افضل الصدقات والله اعلم
صيف ما الفرق بين ان اكون مسلما وبين ان اكون داعية الى الله عز وجل؟ بصوا يا اخواننا الداعية الى الله سبحانه وتعالى بص خدها قاعدة انت مسلم اذا انت
ما ينفعش يتقال عليك مسلم الا اذا كنت داعية. لازم نكون دعاة الى الله لان ربنا سبحانه وتعالى جعلنا كامة المسلمين امة بلاغ امة دعوة انا النهاردة لازم ابلغ زوجتي دين ربنا واعلمها وافهمها
ابلغ اولادي وابلغ الناس القريبين مني. اعلمهم وافهمهم. المعلومة اللي انا اتعلمتها في الدرس اروح اقولها لهم. المعلومة اللي انا سمعتها فخد بروح اقولها لهم. لازم اكون كده فالمسلم دي درجة ضعيفة جدا داخل دايرة الدين الكامل
انما احلى الدرجات عندي والله اعلم من وجهة نظري هو الداعية العالم المعلم للناس. دول افضل الناس عند الله سبحانه وتعالى وعشان كده بقول لكم الدنيا يا اخواننا. اوعوا في يوم من الايام تبخلوا ان احنا نعلم الناس كلمة. نعلم الناس حديث. وبخاصة اخوانا الازهرين. انتم ربنا حباكم بالعلم
اتعلمتوا علموا الناس والنبي صلى الله عليه وسلم يقول ان الله وملائكته واهل السماوات واهل الاراضين حتى النملة في جحرها والحوت في البحر ليصلون على معلم الناس الخير هنا مش معناها الشيخ
ده معناه اي حد فيكم احمد ومحمد وابراهيم وخالد وياسر وتامر كلنا والبنات الكبار والصغار اللي يبلغ اية او بيبلغ حديث الكون كله مع الكون كله عمال يدعي له. ماشي يا اخوانا؟ وعمر كمان ماشي. هل الملائكة الذين هم مخلوقات نورانية لهم اشكال متنوعة؟ نعم. الملائكة
امريكا لها اشكال متنوعة والله عز وجل اعطاها قدرة على التشكل في صور متنوعة آآ يعني اخونا مهدي ربنا يا رب يكرمه اخوه توفي الجمعة الماضية فاسأل الله سبحانه وتعالى ان يغفر له ويرحمه. اللهم اغفر له وارحمه. اللهم عافه واعف عنه. اللهم اكرم نزله. ووسع مدخله. واغسله بالماء والثلج والبرد
قم ابدله اهلا خيرا من اهلك ودارا خيرا من دارك. اللهم امين يا رب العالمين حاضر حاضر طيب حاضر. يعني اسأل الله سبحانه وتعالى ان يشفيها وان يعافيها طيب يعني اخونا رامي برضه والدته مريضة يعني اسأل الله عز وجل ان يشفيها وان يعافيها. وان يبارك في صحتها وان يبارك في اهلها ومالها ووالدها اللهم امين
هل مستحب سرد الصوم في الشتاء؟ ام ان الافضل صيام يوم وافطار يوم؟ آآ لا بأس ابدا في وقت الشتاء ان اليوم قصير والانسان مش عطشان والانسان آآ بيروح الشغل وبيرجع يبيع الى مغرب ادن
فمن السنن الواردة عن النبي صلى الله عليه وسلم سرد الصيام. كما في الصحيح من حديث عائشة وحديث انس كان النبي صلى الله عليه وسلم يصوم حتى نقول لا يفطر ويفطر حتى نقول
لا يصوم. فيعني يستحب في الوقت الايام الطيبة دي ان احنا نكثر من الصيام. والنبي صلى الله عليه وسلم يقول الصوم في الشتاء الغنيمة الباردة طيب كفاية كده عشان عشان البرد وتروح ان شاء الله سالمين غانمين بازن الله
آآ انا محتاج مجموعة شباب بعد الصلاة علشان فرز المصاحف انتم عارفين ان المصاحف طبعا يعني الناس بعتت مصاحف كتير. وكالعادة يعني آآ انا قلت للناس المصاحف لازم تكون بحالة جيدة. وكانت في شوية تقارير كده يعني
يعني حاجات كده شروط عشان الشحن. شروط شحن المصاحف شرطين عشان الناس بتقول لي انت ليه بتشترط مصاحف جديدة؟ انا مش بشترط مصاحف جديدة على اساس انها تكون جديدة جديدة. انا اهم حاجة عندي
ان الطرود دي لما بتتشحن برة مصر الجمارك بيشترطوا فيها حاجتين او في المواني بيشترطوا حاجتين الشرط الاولاني انه يكون معه تصريح الازهر. المصحف فيه تصريح الازهر. هات لي كده مصحف
اه ده الشرط الاولاني. الشرط التاني ان التصريح بتاع الازهر يكون من بعد الفين وخمستاشر. لو جيت فتحت اي مصحف في الضهر كده هتلاقي ده تصحيح الازهر. اخر ورقة اهو. هبص كده بقى على
ده التصريح اهو ده ده صادر سنة الفين وخمستاشر ده هيطلعوه ما قبل ذلك وده اللي خلاني بعت حاجات كتير واتكلمت مع الشباب في الاعلانات والكلام ده. آآ ما عدا ذلك ان شاء الله احنا المصاحف اللي مش هتطلع نحاول نزقها يعني
ان شاء الله نحاول ندخل كل مصاحف قديمة شوية وسط المصاحف الجديدة. ان ما تمكناش في المصاحف اللي هتكون تصريحها قبل قبل التاريخ المحدد. ان شاء الله نحطها في في مساجد الصعيد او في المساجد اللي هتكون ان شاء الله محتاجة للمصاحف ان شاء الله باذن الله تبارك وتعالى. احنا محتاجين الشباب بس معنا بعد الصلاة عايز آآ عايزين كم واحد
خلف خلف كم واحد المسجد كله هستأذنكم بس محمد كمال طيب حاضر. محتاجين بس مجموعة شباب هنتحرك بعد الصلاة ان شاء الله بعد صلاة العشاء. على المخزن عشان نفرز المصاحف عشان نودي المصاحف دي هناك ان شاء الله باذن الله. يعني
اخونا طه اخونا طاهر في ناس برضه عايزينه فان شاء الله بازن الله يعني بعد الصلاة يعني اللي عنده وقت وسعة يقعد معنا. وهقول له حاجة واحدة وهختم بها كلامي ان شاء الله في درسنا. آآ لما يطلع مثلا تلاتين الف
مصحف من هنا مثلا ده غير النسخ اللي بتطبع ده غير لما تكون مساهم في تلاتين الف مصحف رايح يخلونك في غينيا فانت كده تلاتين الف مصحف شف المصحف فيه كم حرف
شف الحرف بعشر حسنات. سبعمائة ضعف والله يضاعف لمن يشاء. شف الكم الهائل ده كله. الكم الهائل ده كله. عندك في ميزان حسناتك فلا تبخل ابدا بجهدك. واخوانا اللي هم يعني كلموني وقالوا لي احنا مش قادرين نضمن الفلوس المادية معنا مش مش متاحة ان احنا نجيب مصاحف
والله آآ شارك بجهدك بقى دلوقتي. شارك بجهدك وان شاء الله كل حرف ان شاء الله ان شاء الله من خمسين الف مصحف اللي هيتروحوا يكونوا في ميزان حسناتك ان شاء الله باذن الله تبارك وتعالى. جزاكم الله خيرا ونكمل الدرس الجاي ان شاء الله
يتعلق بكيفية مواجهة اليأس عند